**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: [titkarsag@ph.martfu.hu](mailto:titkarsag@szolnex.martfu.hu)

EL Ő T E R J E S Z T É S

a Szolnoki Kistérség Többcélú Társulásából történő kiválásra

Tisztelt Képviselő-testület !

Martfű Város Önkormányzata a Szolnoki Kistérség Többcélú Társulása útján gondoskodik jelenleg a következő feladatok ellátásáról:

1. Martfű Székhellyel: Martfű-Mezőhék települések vonatkozásában az önkormányzati közoktatási feladatokról mikrotársulással, óvodai valamint általános iskolai oktatásról és nevelésről intézményi társulás útján, közös intézmény fenntartásáról, a közoktatásról szóló 1993. évi LXXIX. tv. 24-25-26. §-ai alapján.
2. Rákóczifalva székhellyel a Szolnoki Kistérség Többcélú Társulása Gyermekjóléti és Szociális Szolgáltató Központ útján

* a családsegítésről
* gyermekjóléti szolgáltatásról
* támogató szolgáltatásról
* jelzőrendszeres házi segítségnyújtásról
* házi segítségnyújtásról.

1. Mikro-társulás útján Martfű Város intézményével Martfű-Rákóczifalva-Rákócziújfalu-települések megállapodás alapján, valamint a kistérségi társuláson kívüli települések Kengyel és Mezőhék községek csatlakozásával a gyermekek napközbeni-bölcsődei ellátásáról.
2. Belső ellenőrzési feladatokról.

Magyarország helyi önkormányzatairól szóló 2011. évi CLXXXIX. törvény 2013. január 1 napjától hatályba lépő rendelkezései szerint helyi önkormányzati feladat az óvodai ellátás és a szociális, gyermekjóléti és gyermekvédelmi szolgáltatások és ellátások biztosítása.

A közoktatási feladatok ellátása állami feladat lesz, a bölcsődei ellátás Martfű város esetében önként vállalt feladat.

Városunk egyik legfontosabb érdeke, hogy az időskori ellátásokat, a családok életének figyelemmel kísérését, segítését, a gyermekek védelmét és a felmerülő problémákat komplexen kezelje.

E feladat ellátása a legmagasabb szakmai színvonalon és hatékonysággal úgy valósítható meg, ha saját intézményével egy komplex ellátó rendszert alakít ki.

Továbbá figyelembe véve azt a lehetőséget, hogy a többcélú kistérségi társulások nem a jelen szervezeti keretek között fognak majd működni, javasolom, hogy önkormányzatunk a Szolnoki Kistérség Többcélú Társulásából váljon ki.

A társulás által ellátott feladatokat önkormányzatunk saját intézményével, illetve feladat ellátási megállapodás alapján magas színvonalon el tudja látni.

A Szolnoki Kistérség Többcélú Társulása társulási megállapodásának IV. 3. pontja értelmében:

„A kiválás szabályai:

A Többcélú Társulásból kiválni törvényben meghatározott esetben, illetve naptári év utolsó napjával lehet. A kiválásról szóló – minősített többséggel hozott – döntést a települési önkormányzat képviselő-testülete hat hónappal korábban köteles meghozni, és azt a társulás tagjaival közölni.”

Mindezeket figyelembe véve kérem a Tisztelt Képviselő-testületet, hogy az előterjesztést tárgyalja meg, és az alábbi határozatot szíveskedjen elfogadni:

Határozati javaslat:

Martfű Város Önkormányzat Képviselő-testületének

……/2012.(VI.28.) Ö. határozata

a Szolnoki Kistérség Többcélú Társulásából történő kiválásra

Martfű Város Önkormányzatának képviselő-testülete 2012. december 31 napjával a Szolnoki Kistérség Többcélú Társulásból kiválik azzal, hogy a társulás által jelenleg ellátott feladatokat önállóan kívánja megszervezni.

Jelenleg a társulás által végzett feladatok Martfű Város Önkormányzata által történő ellátásának szervezeti kereteit, személyi, tárgyi feltételeit ki kell dolgozni és döntésre a képviselő-testület elé kell terjeszteni.

Felelős: polgármester

Határidő: 2012. november 30.

Erről értesülnek:

1. Jász-Nagykun-Szolnok Megyei Kormányhivatal
2. Valamennyi képviselő helyben
3. Szolnoki Kistérség Többcélú Társulás tagjai székhelyeiken

Martfű, 2012. június 26.

dr. Kiss Edit

Látta : Szász Éva aljegyző